L'Associació de Jubilats i Pensionistes d'Alaquàs celebra el Dia del Soci
03/10/2006 13:28:00

# L'Associació de Jubilats i Pensionistes d'Alaquàs celebra el Dia del Soci

*   03/10/2006 13:28:00
*   [Imprimir](#)
*   Compartir
*    https://www.alaquas.org/documento.asp?id\_do=9929

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9929%2F0&title=Ajuntament%20d%27Alaqu%C3%A0s.%20Premsa.L%27Associaci%C3%B3%20de%20Jubilats%20i%20Pensionistes%20d%27Alaqu%C3%A0s%20celebra%20el%20Dia%20del%20Soci)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9929/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9929/9929_Form_4.jpg)](https://www.alaquas.org/ficheros/documentos/2006/2/9929/9929_Form_10.jpg "<a href='https://www.alaquas.org/ficheros/documentos/2006/2/9929/9929_Form_10.jpg' target=_blank><i class='fa fa-external-link' aria-hidden='true'></i>.L'Associació de Jubilats i Pensionistes d'Alaquàs celebra el Dia del Soci</a>")

L'acte s'emmarca dins les activitats de la I Setmana de les Persones Majors d'Alaquàs

El passat dissabte 30 de setembre l'Associació de Jubilats i Pensionistes d'Alaquàs va celebrar el Dia del Soci. Centenars de persones van formar part dels diferents tallers proposats i van acudir als actes per a gaudir de la programació festiva. L'Alcalde d'Alaquàs, Jorge Alarte, acompanyat per la Regidora de la Tercera Edat d'Alaquàs, Camila Álvarez, va estar present als diferents actes que es van realitzar per tal de commemorar la gran festa dels jubilats i pensionistes d'Alaquàs.

El Dia del Soci va començar amb la celebració d'una missa a la Parròquia de la Santíssima Creu en sufragi pels socis morts. A partir de les 12 hores del migdia el Centre Social Benàger va acollir el lliurament dels diplomes i de les medalles per a totes les persones participants en les activitats organitzades al centre. Destaquen el concursos de balls de saló, les disfresses de carnestoltes i els jocs de taula, entre altres.

Els actes de la gran festa dels jubilats i pensionistes d'Alaquàs van continuar al llarg de tot el dissabte. A partir de les 13 hores del migdia es va inaugurar una exposició amb tots els treballs que els socis han realitzat tant al centre com a les seues cases. Des de treballs manuals de punt de creu i ganxet fins a treballs de pintura i ebenisteria.

La gran festa que va posar punt i final a la celebració del Dia del Soci va arribar el dissabte per la vesprada. A les 18 hores va tindre lloc a la plaça de la Constitució un espectacle musical i, posteriorment, un refrigeri al Centre Social Benàger que van tancar les celebracions. En l'acte es va destacar la presència de l'Alcalde d'Alaquàs, Jorge Alarte, acompanyat per la Regidora de la Tercera Edat, Camila Álvarez, i el president de l'Associació de Jubilats i Pensionistes d'Alaquàs, Benet García, que van oferir també unes paraules d'agraïment a totes les persones participants.